ที. เอช. ไวท์

เทเรนซ์ แฮนเบอรี ไวท์ (; 29 พฤษภาคม ค.ศ. 1906 – 17 มกราคม ค.ศ. 1964) หรือ ที. เอช. ไวท์ เป็นนักเขียนชาวอังกฤษ ผู้เขียนนิยายชุด The Once and Future King (อาร์เธอร์จอมราชันย์)Book of a lifetime: The Once and Future King, By TH White

ที. เอช. ไวท์ เกิดเมื่อ ค.ศ. 1906 ที่เมืองบอมเบย์ (มุมไบในปัจจุบัน) บิดารับราชการเป็นตำรวจ ส่วนมารดาเป็นบุตรสาวของผู้พิพากษาT.H. White Biography - CliffsNotes ทั้งคู่แยกทางกันตอนเขาอายุได้ 14 ปี ไวท์เข้าเรียนที่วิทยาลัยเชลเทนแฮมในกลอสเตอร์เชอร์ และวิทยาลัยควีนส์ มหาวิทยาลัยเคมบริดจ์ หลังเรียนจบ เขาเป็นครูที่โรงเรียนสโตว์ (Stowe School) พร้อมกับเขียนหนังสือควบคู่ไปด้วย

หลังความสำเร็จของหนังสือ England Have My Bones ไวท์ลาออกจากงานสอนมาเขียนหนังสือเต็มตัว จนในปี ค.ศ. 1938 เขาเขียนนิยาย The Sword in the Stone (ดาบในศิลา) ซึ่งเป็นเล่มแรกในวรรณกรรมชุดจินตนิมิตเกี่ยวกับกษัตริย์อาเธอร์ The Once and Future King ได้ผลตอบรับเป็นอย่างดีTH White - Encyclopaedia Britannica ต่อมาในปี ค.ศ. 1946 ไวท์ย้ายไปอยู่ที่อัลเดอร์นีย์ เขาเป็นโสดตลอดชีวิต จนกระทั่งเสียชีวิตจากภาวะหัวใจวายบนเรือที่เทียบท่าในไพรีอัส เมื่อปี ค.ศ. 1964 ขณะมีอายุได้ 57 ปี

 อ้างอิง 

 แหล่งข้อมูลอื่น 


หมวดหมู่:บุคคลจากมุมไบ
หมวดหมู่:นักเขียนชาวอังกฤษ
หมวดหมู่:เสียชีวิตจากภาวะหัวใจล้มเหลว